b'\n_START_ARTICLE_\nSeksualinis objektifikavimas\n_START_PARAGRAPH_\nSeksualinis objektifikavimas - po\xc5\xbei\xc5\xabris \xc4\xaf asmen\xc4\xaf kaip sekso objekt\xc4\x85, i\xc5\xa1 visos \xc5\xbemogaus asmenyb\xc4\x97s i\xc5\xa1skiriant tik lyties savybes bei fizin\xc4\xaf patrauklum\xc4\x85 kaip priemones kitam \xc5\xbemogui pasiekti malonum\xc4\x85. Seksualinio objektifikavimo s\xc4\x85voka, ypatingai moter\xc5\xb3 objektifikavimas, yra svarbi feminizmo ir susijusiose teorijose. Pasak daug feminizmo \xc5\xa1alinink\xc5\xb3, su objektifikavimu turi b\xc5\xabti kovojama ir jis yra svarbus veiksnys ly\xc4\x8di\xc5\xb3 nelygyb\xc4\x97je. Kiti feministini\xc5\xb3 ir nefeministini\xc5\xb3 pa\xc5\xbei\xc5\xabr\xc5\xb3 \xc5\xbemon\xc4\x97s teigia, kad d\xc4\x97l padid\xc4\x97jusios moter\xc5\xb3 bei g\xc4\x97j\xc5\xb3 seksualin\xc4\x97s laisv\xc4\x97s taip pat padid\xc4\x97jo vyr\xc5\xb3 objektifikavimas.\n_START_SECTION_\nMoter\xc5\xb3 objektifikavimas\n_START_PARAGRAPH_\nFeminizmo autoriai teigia, kad moter\xc5\xb3 objektifikavimas pasirei\xc5\xa1kia j\xc5\xb3 asmenini\xc5\xb3 bei intelektuali\xc5\xb3 savybi\xc5\xb3 bei sugeb\xc4\x97jim\xc5\xb3 ignoravimu, ir moters sumenkinimu iki priemon\xc4\x97s vyr\xc5\xb3 lytiniam malonumui. Objektifikavimo pavyzd\xc5\xbeiais laikomi tokie rei\xc5\xa1kiniai kaip moter\xc5\xb3 vaizdavimas pornografijoje, taip pat \xc5\xbeiniasklaidoje, reklamoje bei mene; striptizas ir prostitucija; kosmetin\xc4\x97 plastin\xc4\x97 chirurgija, ypa\xc4\x8d kr\xc5\xabtin\xc4\x97s didinimas._NEWLINE_Kai kurie feministai bei psichologai tvirtina, kad toks seksualinis objektifikavimas gali tur\xc4\x97ti neigiam\xc5\xb3 psichologini\xc5\xb3 pasekmi\xc5\xb3, \xc4\xafskaitant depresij\xc4\x85 ir bevilti\xc5\xa1kumo jausm\xc4\x85, taip pat pakenkti moter\xc5\xb3 savivokai, atsiradus \xc4\xafsitikinimui, kad j\xc5\xb3 intelektas bei kompetencija n\xc4\x97ra pripa\xc5\xbe\xc4\xafstami. Moter\xc5\xb3 objektifikavimo rei\xc5\xa1kinio \xc4\xaftaka moterims ir apskritai visuomenei teb\xc4\x97ra tyrin\xc4\x97jama. Vienas pavyzd\xc5\xbei\xc5\xb3, sp\xc4\x97jimas, kad mergai\xc4\x8di\xc5\xb3 supratimas, jog visuomen\xc4\x97je svarbi i\xc5\xa1vaizda, gali \xc4\xaftakoti baim\xc4\x97s, g\xc4\x97dos ir pasi\xc5\xa1lyk\xc5\xa1tejimo jausmus, kuriuos kai kurios patiria br\xc4\x99sdamos, nes suvokia, kad yra labiau matomos visuomenei kaip sekso objektai ._NEWLINE_Pro - feministai kult\xc5\xabros kritikai, kaip kad Robert Jensen ir Sut Jhally, kaltina masines informavimo priemones bei reklam\xc4\x85 moter\xc5\xb3 objektifikavimo propagavimu siekiant i\xc5\xa1platinti prekes bei paslaugas._NEWLINE_Dabartiniu laikotarpiu JAV bei vakarieti\xc5\xa1kose valstyb\xc4\x97se socialin\xc4\x97se bei mados srityse atsirado tendencijos, kai moterys tikslingai save "pateikia" kaip fizinius objektus (pvz., d\xc4\x97v\xc4\x97damos labiau atvirus drabu\xc5\xbeius). Nors tai da\xc5\xbenai bandoma pateikti kaip stipresn\xc4\xaf lyties i\xc5\xa1rei\xc5\xa1kim\xc4\x85, realyb\xc4\x97je tai tik dar labiau akcentuoja moters savivert\xc4\x97s priklausomyb\xc4\x99 nuo fizini\xc5\xb3 kriterij\xc5\xb3.\n_START_SECTION_\nVyr\xc5\xb3 objektifikavimas\n_START_PARAGRAPH_\nFeminist\xc4\x97s Christina Hoff Sommers bei Naomi Wolf teigia, kad moter\xc5\xb3 seksualin\xc4\x97s laisv\xc4\x97s did\xc4\x97jimas l\xc4\x97m\xc4\x97, kad daug moter\xc5\xb3 vyrus laiko sekso objektais. Tyrimai parod\xc4\x97 , kad psichologin\xc4\x97s pasekm\xc4\x97s vyrams yra pana\xc5\xa1ios kaip ir moter\xc5\xb3 objektifikavimo atveju: nulemia neigiamo vyr\xc5\xb3 po\xc5\xbei\xc5\xabrio \xc4\xaf savo k\xc5\xabn\xc4\x85 susidarym\xc4\x85, taip pat seksualini\xc5\xb3 sutrikim\xc5\xb3 ir nes\xc4\x97kmingo lytinio akto baim\xc4\x99, kas veda prie padidinto vaist\xc5\xb3, kaip kad Viagra, vartojimo. Homoseksual\xc5\xabs vyrai link\xc4\x99 patirti stipresnes psichologines pasekmes susijusias su k\xc5\xabno \xc4\xafvaizd\xc5\xbeiu .'